AWC จัดโครงการ “Serve to Safe”
AWC จัดโครงการ “Serve to Safe”
22 เม.ย. 2563

บริษัท แอสเสท เวิรด์ คอร์ป จำกัด (มหาชน) หรือ AWC ตระหนักถึงสถานการณ์ยากลำบากที่เกิดขึ้นจากวิกฤติ COVID-19 ที่ส่งผลกระทบให้ทุกภาคส่วนต้องปรับวิถีการใช้ชีวิต ธุรกิจและกิจการต่างๆ มีความจำเป็นต้องปิดดำเนินการชั่วคราว และประสบปัญหารายได้ลดลงไปจนถึงขาดรายได้ ด้วยเหตุนี้การสร้างห่วงโซ่อุปทานเพื่อขับเคลื่อนระบบเศรษฐกิจให้เกิดรายได้ต่อเนื่อง การสร้างรายได้เพื่อให้เกษตรกรและผู้ผลิตวัตถุดิบต้นทางธุรกิจร้านอาหาร จึงเป็นหนึ่งในการสนับสนุนให้สังคมผ่านวิกฤตนี้ไปด้วยกัน
ทั้งนี้ จึงได้จัดโครงการการกุศล “Serve to Safe” เสิร์ฟอาหารมื้อพิเศษจากการผนึกกำลังเชฟอาสาสมัครยอดฝีมือ 10 ท่านจากโรงแรมระดับ 5 ดาว 6 แห่ง จากหลากหลายเครือโรงแรม ภายใต้ AWC ส่งตรงถึงบ้าน ด้วยวัตถุดิบคุณภาพจากชุมชนและเกษตรกรไทย ในระหว่างวันที่ 15-30 เมษายน 2563 เพื่อห่วงโซ่อุปทานที่ยั่งยืน และสร้างรายได้ให้แก่เกษตรกรไทยในช่วงยากลำบาก อีกทั้งรายได้ทั้งหมดจากโครงการจะนำไปจัดซื้อเครื่องมือและอุปกรณ์ทางการแพทย์ มอบให้แก่โรงพยาบาลที่ขาดแคลนทั่วประเทศ
โดยโครงการการกุศล “Serve to Safe” นี้ได้รับความร่วมมือจากเชฟอาสาสมัครยอดฝีมือ จากห้องอาหารชั้นนำของประเทศไทยจาก 6 โรงแรมภายใต้กลุ่ม AWC ได้แก่
ทั้งนี้ เพื่อปรุงอาหารด้วยเมนูซิกเนเจอร์มากกว่า 28 เมนู ที่พร้อมให้บริการในช่วง 11.00 – 20.00 น. ทั้งแบบเดลิเวอรี่ โดยจัดส่งฟรีในระยะ 10 กิโลเมตร เมื่อมียอดสั่งอาหารตั้งแต่ 2,500 บาทขึ้นไป และแบบมารับด้วยตนเองที่โรงแรม ดิ แอทธินี โฮเทล แบงค็อก, อะ ลักซ์ชูรี คอลเล็คชั่น โฮเทล โดยสามารถศึกษาเมนูและสั่งอาหาร ทางข้อความ Inbox ได้ที่ www.facebook.com/theatheneehotel/ หรือโทร. 02-650-8800 และสามารถชำระค่าอาหารโดยตรงที่ บัญชี มูลนิธิแอสเสท เวิรด์ เพื่อการกุศล เลขที่ 857-7-08878-7 ธนาคารกรุงเทพ (ใบเสร็จรับเงินไม่สามารถนำไปลดหย่อนภาษีได้)
นอกจากนี้ ผู้สนใจร่วมสนับสนุนการจัดซื้ออุปกรณ์ทางการแพทย์แก่โรงพยาบาลทั่วประเทศเพื่อช่วยเหลือผู้ป่วยโควิด-19 สามารถร่วมบริจาคเงินสมทบทุนการกุศลครั้งนี้ได้โดยตรงที่ บัญชี มูลนิธิแอสเสท เวิรด์ เพื่อ การกุศล เลขที่ 857-7-08878-7 ธนาคารกรุงเทพ (ใบเสร็จรับเงินไม่สามารถนำไปลดหย่อนภาษีได้) และสามารถศึกษารายละเอียดโครงการเพิ่มเติมได้ที่www.facebook.com/AssetWorldCorporation/


 


 



